Preşedintele Ucrainei a suspendat emisia a trei posturi de ştiri ale opoziţiei pro-ruse: "O încercare de a le închide gura".
Preşedintele Ucrainei a semnat un decret care interzice emisia a trei posturi de ştiri ale opoziţiei pro-ruse. Posturile vizate sunt ZIK, NewsOne şi 112 Ucraina, a căror emisie este disponibilă doar pe Youtube. Vladimir Zelensky a justificat măsura susţinând că respectivele posturi sunt o ameninţare pentru securitatea naţională şi răspândesc propagandă rusă.
Emisia canalelor de televiziune 112 Ucraina, NewsOne și ZIK au fost suspendate în Ucraina marți seară, după ce președintele ucrainean Vladimir Zelensky a autorizat sancțiunile impuse de Consiliului Național de Securitate, transmite TASS.Într-un tweet, Zelensky a explicat că transmisia celor 3 canale a fost suspendată pe o perioadă de cinci ani pentru că răspândesc propagandă rusă."Sancțiunile sunt o decizie dificilă. Ucraina susține cu tărie libertatea de exprimare, nu propaganda finanțată de o țară agresivă care subminează drumul Ucrainei către integrarea UE. Lupta pentru independență este lupta în războiul informațional pentru adevăr și valorile europene", a scris Zelensky.În prezent, cele trei canale de știri sunt disponibile doar pe YouTube.Purtătorul de cuvânt al lui Zelensky, Yulia Mendel, a menționat: "S-a confirmat că posturile TV sunt finanțate de ruși și sunt utilizate ca instrument în războiul împotriva Ucrainei".Pe de altă parte, deputatul Vadim Rabinovich a anunțat că "Platforma Opoziţiei pentru Viaţă", un partid politic pro-rus din Ucraina, a inițiat procedura de punere sub acuzare a lui Zelensky din cauza acestei decizii, pe care a caracterizat-o drept "o încercare de a închide gura celor care spun adevărul ".Totodată, șeful statului ucrainean a justificat măsura susţinând că posturile de știri reprezintă și o portavoce a partidului pro-rus "Platforma Opoziţiei pentru Viaţă".